ቀስስስሰ! ዓርብ ነው፡፡ ቆ…ይ! ነባራዊው ሀቅ አልጠፋንም፤ለጨዋታ ነው፡፡ እንጫወት! ቀ.ኃ.ሥ ‹‹ሀገር የጋራ፣ ሃይማኖት የግል፤የምን ‹እኛ ብቻ ትክክል?! ›…›› እያሉ በቤ/ክ ዓውደ ምሕረት ሳይቀር ሰበኩ፡፡ በዚሁ መንፈስ ለፕሮቴስታንታውያን የሬዲዮ ጣቢያ ፈቀዱ፡፡ ‹‹ብሥራተ ወንጌል ሬዲዮ›› ተከፈተ፡፡ ሬዲዮው ሲጀምር ከነቢዩ ኤርምያስ ምዕራፍ 29 ጠቅሶ ‹‹ምድር ሆይ! ምድር ሆይ! የእግዚአብሔርን ቃል ስሚ›› የሚል ኃይለ ቃል ለስርጭቱ መክፈቻነት ተጠቀመ፡፡ አያችሁ?! ነገር ፍለጋ! ሆ! ሀገሪቱን እስከዛሬ ቃለ እግዚአብሔር ሳይነገር የኖረባት አድርጓት! ኧግ! ኧግ! ኧግ! ሰውየው ተቆጡ፡፡ ትግህት ልጃቸው እንደነገረችን አለቃ አያሌው ተበሳጩ፡፡ ‹‹የሬዲዮ ጣቢያው ኃላፊዎች ያሰሙት ዐዋጅ ለሺ ዓመታት በአምልኮተ-እግዚአብሔር ጸንታ የኖረችውን የአገራችንን የሃይማኖት ቅርስና ታሪክ የካደ ሥላቅ ነው፤›› ሲሉ ተቃወሙ ትለናለች የአለቃ አያሌውን የሕይወት ታሪክ የጻፈችው ልጃቸው ወ/ሮ ሥምረት አያሌው–በ‹‹አባቴና እምነቱ›› መጽሐፍ፡፡ (‹‹አዲስ እረኛ፣ ከብት አያስተኛ›› ሳይተርቱ አይቀሩም፤ስገምት! )
